google/wiki40b huggingface dataset:
Hussain Ali Yousafi

Politisk og sosial karriere

Hussain Ali Yousafi tok mastergrad i handel fra University of Balochistan Quetta i 1985. Han ble valgt til formann for Hazaraenes demokratiske parti i desember 2008. Yousafi ble valgt to ganger som president for Hazaraenes studentføderasjon (HSF) og innehadde vervet fra 1978 til 1985. Yousafi var et eksklusivt medlem av Tanzeem-e Nasl-e Nau Hazara Moghol for flere år etter 80-tallet. Han stilte flere ganger til provinsielle og nasjonale forsamlingsvalg. Han var også medlem av bystyret i Quetta fra 1983 til 1987.  Yousafi besøkte mange land for å fremme sitt fredsprojekt, så vel som for politiske oppdrag for Hazara nation.

Andre akademiske og kreative arbeid

Hussain Ali Yousafi skrev og regisserte mange hazaragispråklige dramaer og spilte i dem selv. Han skrev også poesi på hazaragi. Han opptredte også på Radio Pakistan Quetta på Hazaragi time som Pewand lali, et stykke som ble spilt på hazaragi-språket.

Drapet på Yousafi

Hussain Ali Yousafi ble skutt av en ukjent morder i Quetta den 26. januar 2009. Mordet ble sett på som det største tapet for hazarafolket etter drapet på Abdul Ali Mazari av Taliban i Afghanistan.

Reaksjoner på drapet

Flere politiske ledere fra Pakistan, som Asif Ali Zardari, fordømte dette politiske drapet. Som reaksjon, begynte hazaraere og andre å være med på protester og samlinger i flere forskjellige land. Demonstrasjoner fant sted i Pakistan, og Afghanistan, såvel som i Canada, Australia, Europa, og USA.
Hazaranes Demokratiske Parti organiserte All Parties Conference (APC) den 8. februar 2009 i Quetta, som hadde som mål å gjenskape fred og ro, men også å fordømme drapet på Yousafi. Det var mange partier som kom, det inkluderte National Party, Balochistan Natioal Party og Pakistan Muslim League.
Hazaranes Demokratiske Parti forandret tittelen til Yousafi fra «formann» til «Shaheed formann» («Martyr formann»).
Leprodera

Utseende

Middelsstore, grå trebukker, hannen med lange antenner. Pronotum harv en kraftig pigg midt på hver side. Dekkvingene har rettvinklede "skuldre" og er tilsmalnende bakover, hver dekkvinge med et bredt, brunsvart tverrbånd og en stor, brunsvart flekk ved ytterkanten nær spissen.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (Vest-Malaysia, Borneo, Sumatra og Java).
Kort og klassisk

Kort og klassisk er et norsk musikkprogram om klassisk musikk som gikk på NRK Radio fra 2009 til 2011. Programmet gikk aller hverdager og ga lytterne en daglig dose klassisk musikk, ispedd anekdoter, historier og konkurranser. I tillegg hadde det også ukentlige poster som «Ny lyd», hvor det ble presentert samtidsmusikk, og «Plag Plagge» der komponist Wolfgang Plagge svarte på innsendte lytterspørsmål om klassisk musikk. Programmet varte en halv time, og ble sendt ukedager kl. 13.03 med reprise samme kveld kl. 19.03.
Kort og klassisk hadde sin siste sending 28. januar 2011.
Para Para

Para Para (Japansk: パラパラ; også Para-Para eller ParaPara) er en populær japansk solodans. I motsetning til flest club-dansing og rave-dansing, er det spesifikke bevegelser for hver sang, og alle gjør de samme bevegelsene samtidig. Ganske lik line dance. Para Para er sagt å ha eksistert siden 1970-årene, men fikk ikke så mye popularitet utenfor Japan inntil nå nylig. I dag er Para Para kjent over hele verden.
Københavns red

Københavns red er betegnelsen på den åpne ankerplassen utenfor for København. Her lå flåten oppankret i forbindelse med Slaget på reden.
Reden benyttes stadig til oppankring av skip som ikke kan eller vil gå til kai.
Dessau

Historie

Under slaget ved Dessau bro 25. april 1626 som var en del av trettiårskrigen, beseiret den keiserlige hær ledet av Wallenstein, de protestantiske tropper under ledelse av graf Mansfeld.
I Dessau lå flyfabrikken Junkers-Werke, noe som innebar at byen under andre verdenskrig ble utsatt for store bombeangrep. I tillegg til fabrikkanleggene ble ca. 80% av bykjernen ødelagt.
Springdale Linux

Springdale Linux, tidligere kalt PUIAS Linux, er en amerikansk Linuxdistribusjon som er basert på Red Hat Enterprise Linux. Distribusjonen blir utviklet av Institute for Advanced Study og Princeton University. Distribusjonen er rettet mot næringslivet og har flere andre programvarelagre i tillegg til dem som er tilgjengelige RHEL. I tillegg består den av programvare som er spesifikk for vitenskapelig programmering, og flere eksperimentelle pakker.
Distribusjonen benytter skrivebordsmiljøene GNOME og KDE. Distribusjonen har 32-biter x86 og 64-biter x86-64 som plattform.
Første versjon var 6.2 og ble lansert 21. desember 2011. Siste versjon er versjon 6.5 som ble lansert 18. juli 2014.
Holorusia

Utseende

Store (kroppslengde opptil 45 millimeter), mer eller mindre brunlige eller grå stankelbein. Slekten omfatter de største av alle stankelbein, de sørøstasiatiske artene Holorusia rex og Holorusia brobdignagia, som bli nærmere 20 centimeter mellom beinspissene. Hodet har en lang "snute" og rundede fasettøyne, antennene er nokså korte og perlekjede-formede med markerte, rundede ledd. Vingene har ofte brunlige tegninger eller er røykfargede. Thorax er ofte brun på ryggen med gulaktige sidestriper.

Levevis

Larvene lever i ferskvann.

Utbredelse

Slekten er hovedsakelig utbredt i Sørøst-Asia og på øyer i Stillehavet, men finnes også i Australia og Nord-Amerika.
Hypselistes jacksoni

Utseende

Hypselistes jacksoni er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Hypselistes jacksoni er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Agnete (skuespill)

Agnete  er et skuespill av den norske forfatteren Amalie Skram, utgitt i 1893.
Stykket kan i flere henseende minne om Ibsens Et dukkehjem. Hovedpersonen Agnete Lindemann, som har blitt beskrevet som «kanskje den mest sympatiske av Amalie Skrams kvinneskikkelser», har en blandet fortid: hun er av god familie, vakker, og skilt fra en mann som senere gikk konkurs og derfor ikke kunne yte bidrag. For å overleve stjeler hun, ved å naske fra venner, arrangere falske innsamlinger og lignende. Hun forelsker seg i Rikard Berg, advokaten som førte skilsmissesaken for henne, og de blir gift etter at han har tvilt seg fram til et ja. 
Hun ønsker å leve et «sant liv» overfor ham, og bekjenner sin uærlighet i fortiden. Han klarer ikke å akseptere dette, og ekteskapet går i stykker. Hun står ulykkelig og ribbet tilbake, og «reiser til min fetter i Nordfjord for å bli hans husbestyrerinne».
Edvard Beyer skriver at «Stykket utmerker seg ikke ved stor originalitet. Litt klosset er det i det tekniske også. Men Agnete er et levende lite menneske, tegnet med ømhet og varme. Hennes kjærlighetsdrøm og stillferdige kvinneskjebne griper».
Alocoderus baleensis

Levevis

Disse billene lever i møkk og er hyppigst på steder der husdyr beiter.

Utbredelse

Arten er utbredt i Etiopia innen den afrotropiske faunaregion.
Arbeidsskadedødsfall

Arbeidsskadedødsfall er i Norge definert som en arbeidsulykke som medfører at den skadede dør innen ett år
etter ulykken. 
Arbeidsulykker med døden til følge på familiebruk og virksomheter i landbruk som ikke sysselsetter
arbeidstakere regnes også som arbeidsskadedødsfall. I tillegg til arbeidstakere inkluderes arbeidsskadedødsfall
blant selvstendig næringsdrivende i den grad Arbeidstilsynet fanger opp disse.
Leisure Suit Larry 7: Love for Sail!

Historien

Larry 7 var det første Larry-spillet siden det tredje, som starter rett etter slutten på det forrige spillet i serien. Spillet begynner derfor med at Shamara Payne fra Larry 6 forlater Larry.
Spillet er likt de tidligere spillene i serien, bortsett fra at denne gangen foregår det på et cruiseskip befolket med berømtheter. På skipet finner man Drew Baringmore (Drew Barrymore), Dewmi Moore (Demi Moore), Victorian Principles (Victoria Principal), Jamie Lee Coitus (Jamie Lee Curtis), Nailmi og Wydoncha Jugg (Naomi og Wynonna Judd) og Annette Boning (Annette Bening). Flere andre fiktive personer ble også parodiert i spillet. Gjengen fra Archie spiller volleyball naken i bakgrunnen, man har flere inkarnasjoner av James Bond i kasinoet, Ron Jeremy går rundt naken og en ansatt fra Sierra har kledt seg ut som Sailor Moon. Flere av de mannlige karakterene har navn som er populære eufemismer for penisen, eller er på en eller annen måte relatert til den.
Det er også det første Larry-spillet som har et minispill (hvis man ikke teller med kasinospillene i de forgjengerne). I løpet av spillet kan man plukke opp og samle på gjemte rød- og hvitstripete dildoer. Spillet ble kalt Where's Dildo?, en parodi på Hvor er Wally?. Ved å finne alle dildoene får man et ekstra bakgrunnsbilde og man oppfyller et av kravene for å se en ekstra scene på slutten av spillet. De andre kravene er at man må få 1000 poeng og se alle de hemmelige scenene.
Tommy Douglas

Liv og virke

I 1930 giftet Douglas seg med Irma Dempsey, en musikkstudent ved Brandon College. De hadde en datter, skuespilleren Shirley Douglas, som senere giftet seg med skuespiller Donald Sutherland. Senere adopterte de datteren Joan, som utdannet seg til sykepleier. Douglas' barnebarn er den kjente skuespilleren Kiefer Sutherland fra TV-serien 24.
Etter utbruddet av den andre verdenskrig, vervet Douglas seg til den kanadiske hæren. Han ble dimittert etter en legeundersøkelse som satte søkelys på hans gamle beinproblemer. Douglas oppholdt seg fremdeles i Canada da hans medsoldater satte kursen for Hongkong. Hadde det ikke vært for sykdom, ville han ha vært sammen med regimentet sitt da dets medlemmer ble drept eller tatt til fange i Hongkong i løpet av desember 1941.
I 1962, fikk Douglas ærestittelen Doctor of Laws fra University of Saskatchewan. Han gikk av som leder for det politiske partiet New Democratic Party i 1971, men han beholdt sitt tidligere sete i det kanadiske underhuset. Han pensjonerte seg helt fra politikken i 1978. Etter dette satt han i styret for Husky Oil, et olje- og gasselskap.
I 1980 ble han tildelt æresgraden Doctor of Laws, honoris causa ved Carleton University i Ottawa. The Douglas-Coldwell Foundation ble etablert i 1971. I 1981 ble Douglas utnevnt til følgesvenn av Order of Canada. I 1985 ble han tildelt Saskatchewan Order of Merit. På midten av 1980-tallet, skapte Brandon University en bygning for en bygning til ære for Douglas og hans gamle venn, Stanley Knowles.
I juni 1984 ble Douglas hardt skadet da han ble truffet av en buss, men han kom seg raskt igjen. Han ble medlem av Det kongelige råd for Canada den 30. november 1984. I 1998 ble han innlemmet i Canadian Medical Hall of Fame. Douglas døde av kreft, 24. februar 1986, ved en alder av 81 år i Ottawa.
Gjøkalv

Gjøkalv er en kalv som er gjøet til slakt og fostret hovedsakelig opp på morsmelk (helmelk). Fordi kjøttet, som også kan kalles gjøkalv, har lavt jerninnhold, blir det lysere og mørere enn hos andre kalver. Gjøkalver blir slaktet når de veier fra 35 til 70 kilo eller når de er rundt tre måneder gamle.
Ordet gjø betyr «fôre godt», eller egentlig «gjøre god». Gjøkalv kan på dansk kalles fedekalv, på svensk gödkalv og på engelsk fatted calf eller fatling.
Sambandspersonell

Sambandspersonell er armépersonell som har ansvaret for sambandet innen en militær avdeling og med dennes hovedbase.
Alle militære avdelinger har sambandspersonell, som har stor betydning for å opprettholde kommandolinjer og forsyningslinjene. Sambandet foregår ved hjelp av koder, som endres hyppig. Knekking av motpartens koder utgjør en viktig del av sambandspersonellets arbeidsoppgaver.
Twi

Twi er et  av mange språk i Ghana. Det er det nest mest utbredte språket i Ghana etter engelsk. Twi snakkes i og omkring byen Kumasi, og er ashanti-folkets dialekt av akanspråket. Twi brukes også som et synonym for ashanti-folket.
Twi tales (2015) av ca. 3,4 millioner fremfor alt i Ghana.
Innen twi skjelnes mellom dialektene ashanti-twi (eller asante-twi, ashanti, asante) med rundt 2.800.000 brukere og akuapem-twi (eller: akwapem, twi, akuapim, akwapi) med rundt 555.000 brukere unterschieden.
Av de tidlige europeiske språkforskere som beskjeftiget seg med språket må fremheves misjonæren Johann Gottlieb Christaller (1827–1895).
ISO 639-3 = twi
Elsk–hat-forhold

Et elsk–hat-forhold er et mellommenneskelig forhold som involverer samtidige eller vekslende følelser av kjærlighet og hat. Forholdet trenger ikke å være av romantisk karakter, og kan også for eksempel oppstå mellom to søsken. I et kjærlighetsforhold kan for eksempel et elsk–hat-forhold oppstå når de to personene har mistet intimitet, men fremdeles føler at de har en slags lidenskap eller forpliktelser overfor hverandre. Forskning fra Yale University antyder elsk-hat forhold kan være et resultat av dårlig selvtillit.

Bruk av begrepet

Begrepet elsk–hat-forhold brukes ofte innen psykologi og av journalister. Av og til brukes uttrykket for å beskrive forholdet mellom kjendispar som har blitt skilt og deretter gjenforenes, som for eksempel forholdene mellom Elizabeth Taylor og Richard Burton eller Eminem og Kimberly Scott.
Uttrykket er ofte brukt i ungdomsromaner hvor to karakterer som «hater» hverandre likevel viser en eller annen form for hengivenhet eller tiltrekning mot hverandre underveis i historien. Ofte skjer dette mellom en snill jente og en slem gutt («bad boy»), eller en snill gutt og en slem jente.
London Chess Classic 2015

London Chess Classic 2015 er den syvende utgaven av sjakkturneringen London Chess Classic og spilles fra 4. til 13. desember 2015.
Årets utgave utgjør sammen med Norway Chess 2015 og Sinquefield Cup 2015 den nyopprettede Grand Chess Tour. Engelskmannen Michael Adams ble valgt som arrangørens «wild card» og deltar sammen med de andre ni spillerne på sjakk-touren.
Deltakere: 
Magnus Carlsen
Aleksandr Gritsjuk
Micheal Adams
Viswanatan Anand
Hikaru Nakamura
Fabiano Caruana
Anish Giri
Maxime Vachier-Lagrave
Veselin Topalov
Levon Aronjan
Disakkarid

Disakkarider er satt sammen av to molekyler av enkle sukkerarter. Forstavelsen di,  kommer av det greske ordet δι (di) som betyr to ganger.
Zhaosu

Zhaosu eller Monggolküre (kinesisk: 昭苏县; pinyin: Zhāosū Xiàn; uigursk: موڭغۇلكۈرە ناھىيىسى / Mongğulküre Nahiyisi) er et fylke i prefekturet Ili i den autonome region Xinjiang i Folkerepublikken Kina. Det grenser i vest mot Kasakhstan.
Befolkningen var på 149 572 innbyggere i 1999.

Kulturminner

Shengyoutempelet i Mongolküre (Zhaosu Shengyou miao, 昭苏圣佑庙), et mongolsk lamakloster av gelugskolen innen tibetansk buddhisme, og Minnetavlen om nedkjempelsen av dsungarenes khanat (Pingding Zhunga'er Leming bei, 平定准噶尔勒铭碑), som ble oppstilt i 1761 under Qianlongeraen under Qing-dynastiet, ble i 2001 oppført på Folkerepublikken Kinas liste over kulturminner.
Solo Nunatak

Solo Nunatak er en isolert nunatak som ligger 11 km nordvest for Intention Nunataks, ved sørvestsiden av Evans Neve. Navnet viser til den isolerte plasseringen og ble gitt av den nordlige geolog-gruppen fra New Zealand Geological Survey Antarctic Expedition (NZGSAE), 1962-63.
MK «Gunnerus» (1920)

Kilder

Sakshaug, E. og Sneli, J.-A (red.) 2000. Trondheimsfjorden. Tapir Forlag, Trondheim, 336 sider.
Mastiks

Mastiks er en lysegul harpiks som fremstilles fra mastikstre (Pistacia lentiscus). Treet vokser i hele middelhavsområdet, men produksjonen har helt siden antikken nesten utelukkende foregått på den greske øya Khíos. Den kan brukes som en slags tyggegummi, som medisin, i ferniss og i ulike typer mat og drikke.
Steinar Øksengård

Bokmålsforbundet

Øksengård tok i 1990 initiativ til å etablere Bokmålsforbundet, der han også ble formann.

Personlige liv

Øksengård ble født på Røst den 26. januar 1941. I en alder av 6 år flyttet han med familien til Steigen i Nordland. Han utdannet seg senere til elektroingeniør i Sverige, og etter to år i Oslo, endte han i Bergen.
Wuning

Wuning (kinesisk: 武宁县; pinyin: Wǔníng Xiàn) er et fylke i provinsen Jiangxi i Folkerepublikken Kina. Det ligger innen byprefekturet Jiujiang.
I 1999 hadde fylket et folketall på 376 569 innbyggere.
Dødsmarkene (film)

Handling

Den amerikanske journalisten Sydney Schanberg (Sam Waterston) og hans kambodsjanske assistent Dith Pran (Haing S. Ngor) rapporterer fra det USA-støttede og fallende regimet i Kambodsja, men mister kontakten med hverandre etter Røde Khmers maktovertakelse. Schanberg og hans britiske kollega trekker seg etterhvert ut av det kaotiske landet. Hans nære venn og kollega, Dith Pran blir igjen, men unnslipper senere mirakuløst fra en brutal fangeleir der folk dør som fluer.
Filmen tar sitt navn fra de såkalte Dødsmarkene, der kommunistregimet henrettet og la mange av sine ofre i massegraver.

Utmerkelser

Filmen vant i 1985 tre Oscar-priser og hele åtte BAFTA-priser, blant annet for beste film. Den vant samme år en Golden Globe for beste birolle (Haing S. Ngor). Den vant i tillegg en rekke mindre prestisjetunge filmpriser rundt om i verden.
Dødsmarkene fikk gode kritikker og har oppnådd hele 90% på Rotten Tomatoes. Filmen var en moderat kommersiell suksess og tjente inn 34 millioner dollar i USA.
Fogderi

Et fogderi er en historisk inndeling av Norge i distrikter som var underlagt en fogd eller fut. Norge ble etter en forordning av 1595 inndelt i rundt 54 fogderier. I 1700 var antallet redusert til 38. Ved lov av 21. juli 1894 om fogderienes opphevelse fantes det 56, som gradvis ble avviklet i perioden 1898–1919. Fogden var Statens representant i sitt fogderi, og skatteinnkreving var en hovedoppgave.
Fogderiene var opprinnelig inndelt i tinglag som i stor grad samsvarte med middelalderens skipreider. Da Formannskapslovene ble innført i 1837, ble tinglagene erstattet av formannskapsdistrikter, der hvert prestegjeld utgjorde ett formannskapsdistrikt. Matrikkelloven fra 1853 endret benevnelsen formannskapsdistrikt til kommuner eller herreder. Rettslig utgjorde fogderiene også ett eller flere sorenskriverier.
Selv om fogderiene forlengst er borte, spiller inndelingene fremdeles en rolle for hvordan mange opplever inndelingen av Norge i distrikter. Tydeligst er dette i Møre og Romsdal, hvor man gjerne omtaler sykehusstriden mellom Nordmøre og Romsdal som (en del av) fogderistriden. Grensene for de gamle fogderiene er i noen tilfeller sammenfallende med dagens grenser for prosti eller tingrettdistrikt. Fogderiene dannet også grunnlaget for nummereringen av kommunene som ble innført etter krigen, altså et halvt århundre etter at fogderiene i seg selv ble avviklet.

Amt og fogderier rundt 1650-tallet

Heunder følger amts- og fogderinndelingen av Norge i 1647 etter Skattematrikkelen 1647:

Amt og fogderier på slutten av 1700-tallet

Heunder følger amts- og fogderinndelingen av Norge i 1785 etter Christian Jochum Pontoppidans to kart:
Judas' brev

Judas' brev er ett av de såkalte katolske brev og er i den kanoniske rekkefølgen den 26. boken i Det nye testamente. Ifølge teksten selv er brevet skrevet av «Judas, Jesu Kristi tjener og Jakobs bror», som tradisjonelt har vært tolket som Jesu bror Judas. Det er i så fall skrevet mellom år 68 og 80.
I moderne bibelforskning er det regnet for sannsynlig at brevet er yngre, og at forfatteren ikke kan være noen fra Jesu egen generasjon. Det store flertallet forskere daterer brevet til rundt år 100.
Petsjora gasskraftverk

Petsjora gasskraftverk er et gasskraftverk med en installert produksjonskapasitet på 1 060 MW, beliggende i Petsjora i den autonome republikken Komi nordvest for Uralfjellene i Russland.
Anlegget ble påbegynt i 1975, og stod ferdig i 1991. Det har 3 blokker á 210 MW hver, og 2 blokker á 215 MW hver.
Drumlin

Drumlin (fra irsk: droimnín, «liten rygg») er en langstrakt, svakt hvelvet, hauglignende landskapsform dannet av isbreer, overveiende gjennom avlagring av morenemateriale.
Grunnrisset er dråpeformet med lengdeaksen i isens bevegelsesretning og normalt med den butte enden mot retningen isen beveget seg. Drumlins er bestanddeler av bunnmorener og blir vanligvis dannet på flat og jevn grunn. De opptrer ofte i vifteformede grupper.
Det finnes mange drumlins i deler av USA, Polen, Baltikum og Irland. I Norge er de først og fremst kjent fra Finnmarksvidda.
Tilbaketrekningen av Múlajökull, en utløper av Hofsjökull, har avdekket et vifteformet felt med omtrent 50 drumlins som gir en bedre forståelse av dannelsesprosessen. I Rutford Ice Stream, Antarktis er det observert drumlins mens de skapes under breen. Den Vest-Antarktiske isen beveger seg hurtig, og drumlins bygges opp på mye kortere tid enn før antatt.
Mudbound

Handling

To familier fra Mississippi – den ene svart, den andre hvit – møter en brutal virkelighet med fordommer, gårdsdrift og vennskap i et splittet samfunn under andre verdenskrig. Ekteparet Laura (Carey Mulligan) og Henry McAllan (Jason Clarke) prøver å nyte det glade gårdslivet, mens Florence (Mary J. Blige) og Hap Jackson (Rob Morgan) hjelper til der de kan for å holde økonomien oppe. Når én soldat fra hver familie kommer hjem fra krigen, blir fordommene nok en gang satt på prøve. Henrys rasistiske far Pappy (Jonathan Banks) kommer med fordomsfulle utsagn som ikke faller i god jord hos krigsveteranen Ronsel (Jason Mitchell), mens Henrys bror Jamie (Garrett Hedlund) sliter med krigstraumer og alkoholisme. Tross ulike hudfarger blir Ronsel og Jamie gode kamerater, men det sømmer seg ikke i etterkrigstidens sørstater.
Det Norske Akademis Pris

Det Norske Akademis Pris til minne om Thorleif Dahl utdeles årlig av Det Norske Akademi for Sprog og Litteratur. Den er innstiftet og finansiert av Thorleif Dahls Kulturbibliotek, der halve styret oppnevnes av familien Dahl og halve av Det Norske Akademi. For tiden er Kitty Dahl styreleder. Prisen tildeles etter innstilling fra Akademiets priskomité, som i 2017 består av Hilde Sejersted, Per Qvale og Tom Lotherington. Prisen er en påskjønnelse for fremragende skjønnlitterært eller faglitterært forfatterskap på riksmål, eller oversettelse til riksmål av skjønnlitteratur eller faglitteratur. Fra og med 1991 er prisen på 100 000 kroner. Prisvinneren utropes i november. Prisen ble første gang utdelt i 1983.